Економска криза се наставила и под Никсоновим наследником Фордом, чији је кратки мандат обележио и слом Јужног Вијетнама, односно коначни амерички пораз у Вијетнамском рату - односно први недвосмислени пораз у америчкој историји. Наде да ће понижења престати с новим председником Картером су се брзо угасиле. Економска криза се наставила у досада незамапћеном облику званом стагфлација, а САД су добиле тежак ударац када је у Иранској револуцији збачен њихов стратешки савезник. Након тога је следило понижење када су студенти у Техерану заузели америчку амбасаду и особље узели за таоце. Крајем 1979. су Совјети, користећи америчку слабост, извршили инвазију Авганистана. Тај низ понижења је на изборима 1980. многе Американце натерао да се одбаце либерализам претходних деценија те да се врате конзервативизму оличеном у Роналду Регану.